Issebein

Issebeina eller parietalbeina (lat. os parietale) er to knokler i hodeskallen som danner sidene og taket i kraniet, fra pannebeinet til bakhodebeinet. Disse beina utgjør en stor del av skalletaket hos alle firbeinte virveldyr og dannes via forbeing av hudbein. Namnet Os parietale kommer fra det latinske ordet paries (-ietis), som betyr «vegg».

Hos mennesker med vår store hjernekasse, er knoklene mer eller mindre avflatede rektangler med en indre og ytre overflate, fire mer eller mindre rette grenser mot andre knokler og fire vinkler. I motsettning til pannebeinet, som hos menneske i de aller fleste tilfeller er sammenvokst til en enkel struktur, er issebeina alltid to separate knokler hos friske personer. Dette skyldes både at disse knoklene må kunne bevege seg uavhengig under fødselen, og for normal vekst av hjernen etterpå. Sammenvokste issebein er en medfødt defekt som må oppereres for å unngå hjerneskade eller død.

Hos mange krypdyr og lavere virveldyr er det en tydelig åpning mellom issebeina for Pinealøyet. Denne åpningen er mye mindre enn øyehulene der de regulære parrede øynene sitter.

Referanser

Menneskets anatomi